Interneti Päev

Interneti päev on üritus, mida korraldab Eesti Interneti Sihtasutus. See toimub alates 2015. aastast.

 Ajalugu 
2015. aastal oli Interneti päev osa tehnoloogianädalast "ICT Week". Ürituse fookuses oli interneti roll ning digitaalne kirjaoskus ja digilõhe. Esinejatena astusid üles Valdur Mikita, Linnar Viik, Carri Ginter, Erkki Koort, Pille Pruulmann-Vengerfeldt, Andra Siibak, André Karpištšenko, Toomas Kärner, Riho Kurg, Kristjan Lepik, Kristjan Port, Rain Rannu, Henrik Aavik ja Hans Lõugas.

2016. aasta Interneti päeva peateemadeks oli Eesti elanikud ja Internet, innovatsioon ja kohustused, sõna ja vabadus, sotsiaalmeedia ja mõjutamine. Arutati, kas tehnoloogiline innovatsioon vabastab kohustustest ja kui automatiseeritud riiki me soovime. Jutuks tuli ka anonüümsuse ja vastutuse tasakaal ning selle tagamine. Teemade üle arutlesid Henrik Roonemaa, Tõnu Runnel, Hans H. Luik, Anto Veldre, Karmen Turk, Neeme Korv, Ülle Madise, Egon Veermäe, Ken Saan, Ilmar Raag, Andra Siibak ja Toivo Praakel.

Interneti päev 2017 kandis pealkirja "Internet – andmed! Algoritmid! Paradiis?". Käsitluse all olid mitmed interneti arenguga seotud teemad, fookuses olid algoritmid ja sotsiaalmeedia, andmed ja omandiõigus, internetiparadiis ja kuritegevus ning internet ja jalajälg. Üritusel esinesid Henrik Roonemaa, Ainar Ruussaar, Jaanus Tehver, Henrik Aavik, Karmen Turk, Mairi Heinsalu, Sten Lind, Hanna Turetski-Toomik, Viljar Peep, Märt Põder ning Margus Mägi.

2018. aasta Interneti päeva teemaks oli aga "Noored vs robotid – muinasjutust välja?”. Konverents keskendus potentsiaalsetele tehnoloogiliste muinasjuttudele, nagu virtuaalraha või Z-generatsioon, räägiti ka robotite õigustest ja kohustustest ning noorte internetisõltuvustest. Aruteludes astusid üles Henrik Roonemaa, Kaidi Ruusalepp, Linnar Viik, Tanel Tammet, Karmen Turk, Joona Saluveer, Marten Kaevats, Evelin Pärn-Lee, Birgy Lorenz, Kätlin Konstabel, Maarja Punak ja Jasper Rebane.

2019. aasta ürituse katusteemaks oli “Tahtsime vaba Internetti, saime tõejärgse ajastu”. Luubi alla võeti vaba internet ning selle võimalik tõejärgne ajastu. Räägiti ka riigi rollist digimaailmas ning täiskasvanute ja noorte digioskustest. Neil teemadel arutlesid Rein Lang, Raul Rebane, Linnar Viik, Maarja Pild, Uku Särekanno, Kari Käsper, Kristiina Konno, Artur Luik, Diana Poudel, Peeter Marvet.

2021. aasta teemaks oli "Homne ilm internetis". Teemaga juhiti tähelepanu sellele, et inimesed kuulevad igapäevaselt teateid eesootava ilma kohta, kuid interneti prognoosidest ei teata, kuigi viimasest sõltub paljude jaoks rohkemgi. Ürituse vestlusringides astusid üles Karmen Turk, Katrin Tiidenberg, Andero Sepp, Martin Laine, Harri Moora, Andre Visse, Ivo Krustok, Kadri Kaska, Linnar Viik ning Raul Rikk.

2022. aastal oli päeva tunnuslauseks "Internet – jutt või asi?" ning päeva fookuses Ukrainaga seotud ja Euroopa Liidu poliitikat käsitlevat arutelu. Aruteludes osalesid Mati Heidmets, Jüri Nikolajev, Peeter Marvet, Linnar Viik, Keit Kasemets, Siim Sikkut, Igor Taro ja Rainer Saks.

2023. aastal arutlesid internetikogukonna esindajad interneti hinna, tehisintellekti ja digilaimu teemadel. Päeva katusteemaks oli "TAIP või HAIP?" ning esinejatena astusid üles Kristjan Port, Tanel Tammet, Meelis Kitsing, Robert Sarv, Karmen Turk, Ivo Kruusamägi, Oliver Gailan, Taivo Kendla ning Andre Visse.

 Viited 

 Välislingid 
 Koduleht

Kategooria:Internet Eestis
Kategooria:Eesti üritused